
Аларга карата атайын бажы жол-жобосу белгилениши мүмкүн болгон товарлардын категорияларынын жана аларды мындай бажы жол-жобосуна жайгаштыруунун шарттарынын тизмегине өзгөртүүлөрдү киргизүү жөнүндө 

Бажы бирлигинин Бажы кодексинин 202-беренесинин 3-пунктуна жана Жогорку Евразиялык экономикалык кеңештин 2014-жылдын 23-декабрындагы № 98 чечими менен бекитилген Евразиялык экономикалык комиссиянын Иш регламентине карата № 1 тиркеменин 6-пунктуна ылайык Евразиялык экономикалык комиссиянын Кеӊеши ч е ч т и:
1. Бажы бирлигинин Комиссиясынын 2010-жылдын 20-майындагы 
№ 329 чечими менен бекитилген Аларга карата атайын бажы жол-жобосу белгилениши мүмкүн болгон товарлардын категорияларынын жана аларды мындай бажы жол-жобосуна жайгаштыруунун шарттарынын тизмегине тиркемеге ылайык өзгөртүүлөр киргизилсин.
2. Ушул Чечим расмий жарыяланган күнүнөн тартып 30 календарлык күн өткөндөн кийин күчүнө кирет. 


Евразиялык экономикалык комиссиянын Кеңешинин мүчөлөрү:

	Армения
Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан

	


В. Габриелян
	


В. Матюшевский
	


А. Мамин
	[bookmark: _GoBack]О. Панкратов
	И. Шувалов 




ТИРКЕМЕ
 Евразиялык экономикалык комиссиянын Кеңешинин 2016-жылдын 
18-октябрындагы № 165 чечимине карата


	
	


Аларга карата атайын бажы жол-жобосу белгилениши мүмкүн 
болгон товарлардын категорияларынын жана аларды мындай бажы жол-жобосуна жайгаштыруунун шарттарынын тизмегине киргизилүүчү Ө З Г Ө Р Т Ү Ү Л Ө Р 

1. 10-пунктта:
а) 1-бөлүктө:
«спорттук иш-чараларды» деген сөздөрдөн кийин «(мелдештерди жана аларды уюштуруу, өткөрүү, жалпыга маалымдоо каражаттарында чагылдыруу, спорттук иш-чаралардын уюштуруучулары тарабынан уюштурулган же жактырылган мелдештердин ачылышы, жабылышы жана жыйынтыктарын чыгаруу менен байланышкан коштоочу иш-чараларды кошуп алганда)» деген сөздөр менен толукталсын;
«, ошондой эле тарифтик эмес жөнгө салуу чараларын колдонбостон» деген сөздөр алып салынсын;
төмөнкү мазмундагы сүйлөм менен толукталсын: «Ушул пункттун үчүнчү бөлүгүнүн бешинчи, жетинчи – тогузунчу абзацтарында көрсөтүлгөн, аларды атайын бажы жол-жобосуна жайгаштырууга жол берилген товарлар тарифтик эмес жөнгө салуу чараларын колдонбостон ал бажы жол-жобосуна жайгаштырылат.»;
б) экинчи бөлүктө:
экинчи абзацтагы «аларды пайдалануу спорттун айрым түрлөрү боюнча мелдештердин эрежелеринде каралган» деген сөздөр алып салынсын;
үчүнчү абзацта:
«аземдеринде пайдалануу үчүн» деген сөздөрдөн кийин «товарлар» деген сөз менен толукталсын;
«, ошондой эле спорттук иш-чараларды өткөрүүнүн» деген сөздөр «(спорттук иш-чараларды өткөрүүнүн» деген сөздөр менен, «атрибуттары» деген сөз «атрибуттарын кошуп алганда)» деген сөздөр менен алмаштырылсын;
«кошуп алганда)» деген сөздөрдөн кийин «, спорттук иш-чараларды чет өлкөлүк уюштуруучулар, көрсөтүүчүлөр, спортчулар жана делегациялардын мүчөлөрү тарабынан жеке керектөө үчүн жалпыга маалымдоо каражаттарында спорттук иш-чараларды тартып-жазып алуу жана чагылдыруу үчүн кесиптик жабдуулар, компьютердик жана телекоммуникациялык жабдуулар, офистик техника, медициналык буюмдар, жарнактык жабдуулар жана материалдар, турпаты бирдей кийим-кече, тамак-аш азыктары, Евразиялык экономикалык бирликтин Тышкы экономикалык ишмердигинин бирдиктүү товардык номенклатурасынын 8702 – 8705-товардык позицияларынын моторлуу транспорт каражаттары» деген сөздөр менен толукталсын;
в) бешинчи бөлүк төмөнкү мазмундагы сүйлөм менен толукталсын: «Анын аймагында спорттук иш-чаралар өткөрүлүп жаткан мүчө мамлекеттин мыйзамдарында белгиленген учурларда атайын бажы жол-жобосунда товарлардын болуусунун башка четки мөөнөтү белгилениши мүмкүн, ал мындай товарлар аларды уюштуруу жана өткөрүү үчүн арналган спорттук иш-чаралар аяктаган датадан тартып 18 айдан ашышы мүмкүн эмес.»;
г) жетинчи бөлүктө:
«ыйгарым укуктуу орган тарабынан берилген жана» деген сөздөр алып салынсын;
төмөнкү мазмундагы сүйлөм менен толукталсын: «Көрсөтүлгөн документтердин тизмеги спорттук иш-чаралар анын аймагында өткөрүлүп жаткан мүчө мамлекеттин мыйзамдарына ылайык аныкталат.»;
д) сегизинчи бөлүк «тартиби» деген сөздөн кийин «, мындай товарлардын бажы контролунда турбаганын таануунун учурларын жана тартибин кошуп алганда,» деген сөздөр менен толукталсын.
2. Төмөнкү мазмундагы 101-пункт менен толукталсын: 
«101. Ушул Тизмектин 10-пунктунда көрсөтүлгөн, 2018-жылы FIFAнын футбол боюнча дүйнөлүк чемпионатын жана (же) 2017-жылы FIFAнын Конфедерациялар кубогун, ошондой эле 2020-жылы UEFAнын футбол боюнча Европа чемпионатын уюштурууда жана өткөрүүдө пайдалануу үчүн арналган товарлар төмөнкү өзгөчөлүктөрдү эске алуу менен ушул Тизмектин 10-пунктуна ылайык атайын бажы жол-жобосуна жайгаштырылат.
Ушул пункттун биринчи бөлүгүндө көрсөтүлгөн максаттар үчүн арналган товарларды атайын бажы жол-жобосуна жайгаштырууга алардын тизмеги ушул пункттун биринчи бөлүгүндө көрсөтүлгөн спорттук иш-чаралар анын аймагында өткөрүлүп жаткан мүчө мамлекеттин мыйзамдарына ылайык аныкталган жактар (ушул пунктта мындан ары – ыйгарым укуктуу жактар) көрсөтүлгөн товарлардын декларация берүүчүлөрү катары чыккан шартта жол берилет. Ушул пункттун биринчи бөлүгүндө көрсөтүлгөн максаттар үчүн арналган товарларга карата ушул Тизмектин 10-пунктунун 4-бөлүгүндө каралган жазуу жүзүндөгү тастыктамаларды берүү талап кылынбайт. 
Ушул Тизмектин 10-пунктунун үчүнчү бөлүгүнүн экинчи жана алтынчы абзацтарынын жоболоруна карабастан ушул пункттун биринчи бөлүгүндө көрсөтүлгөн максаттар үчүн арналган төмөнкү товарларды атайын бажы жол-жобосуна жайгаштырууга жол берилет:
Футболдук ассоциациялардын эл аралык федерациясы уюштурган (Federation internationale de football association, FIFA) иш-чаралардын катышуучуларынын керектөөсү үчүн сыйымдуулугу 0,75 литр 127 миӊ бөтөлкөдөн ашпаган сандагы жана Европалык футбол ассоциацияларынын бирлиги (Union of European Football Associations, FIFA) уюштурган иш-чаралардын катышуучуларынын керектөөсү үчүн сыйымдуулугу 0,75 литр 
23 миӊ бөтөлкөдөн ашпаган сандагы, аларга «сатуу үчүн эмес» деген жазуу жазылган көбүрмө шарапты; 
спортчуларга жана делегациялардын мүчөлөрүнө медициналык жардам көрсөтүү үчүн зарыл болгон товарлардын бирдиктүү тизмегинин 2.12-бөлүмүнө киргизилген дары-дармек препараттарын (баӊги зат каражаттарын, психотроптук заттарды жана алардын прекурсорлорун). Көрсөтүлгөн дары-дармек препараттарынын эл аралык патенттелбеген аталыштарынын (аттарынын) тизмеги ушул пункттун биринчи бөлүгүндө көрсөтүлгөн спорттук иш-чаралар анын аймагында өткөрүлүп жаткан мүчө мамлекеттин мыйзамдарына ылайык аныкталат.
Ушул пункттун үчүнчү бөлүгүнүн экинчи жана үчүнчү абзацтарында көрсөтүлгөн максаттар үчүн арналган товарлардын декларация берүүчүлөрү катары чыгышы мүмкүн болгон ыйгарым укуктуу жактардын тизмеги ушул пункттун биринчи бөлүгүндө көрсөтүлгөн спорттук иш-чаралар анын аймагында өткөрүлүп жаткан мүчө мамлекеттин мыйзамдарына ылайык кыскартылышы мүмкүн.».

